ET

KOMISJONI OTSUS,

3. aprill 2008,

2008. aasta toiduohutuse, loomade tervise ja heaolu ning taimetervise valdkonna koolitusvahendeid käsitleva tööprogrammi rahastamise kohta

(2008/287/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (1) eriti selle artiklit 75,

võttes arvesse komisjoni 23. detsembri 2002. aasta määrust (EÜ, Euratom) nr 2342/2002, millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad, (2) eriti selle artiklit 90,

võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, (3) eriti selle artikli 2 lõike 1 punkti i,

võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 882/2004 ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks, (4) eriti selle artiklit 51 ja artikli 66 lõike 1 punkte b ja c,

ning arvestades järgmist:

Koolitusvahendite valdkonnas on kavandatud mitmesuguseid meetmeid erinevate toiduohutust, loomade tervist ja heaolu ning taimetervist käsitlevate õigusaktide raames. Kõnealuseid meetmeid tuleks rahastada ühenduse eelarvest. Nende meetmete rahastamise kohta tuleks võtta vastu üksainus otsus,

ON TEINUD JÄRGMISE OTSUSE:

Ainus artikkel

Võetakse vastu lisas esitatud tööprogramm toiduohutuse, loomade tervise ja heaolu ning taimetervise valdkonna koolitusvahenditega seotud meetmete rahastamise kohta 2008. aastal.

Selle avaldamise ja rakendamise eest vastutab tervishoiu ja tarbijakaitse peadirektoraadi peadirektor.

(1) EÜT L 248, 16.9.2002, lk 1. Määrust on viimati muudetud määrusega (EÜ) nr 1525/2007 (ELT L 343, 27.12.2007, lk 9).

(2) EÜT L 357, 31.12.2002, lk 1. Määrust on viimati muudetud määrusega (EÜ, Euratom) nr 478/2007 (ELT L 111, 28.4.2007, lk 13).

(3) EÜT L 169, 10.7.2000, lk 1. Direktiivi on viimati muudetud komisjoni direktiiviga 2007/41/EÜ (ELT L 169, 29.6.2007, lk 51).

(4) ELT L 165, 30.4.2004, lk 1. Määrust on viimati muudetud komisjoni määrusega (EÜ) nr 180/2008 (ELT L 56, 29.2.2008, lk 4).

LISA

Toiduohutuse, loomade tervise ja heaolu ning taimetervise valdkonna koolitusvahendeid käsitlev 2008. aasta tööprogramm

KOOLITUS

1) Eelarveread: 17 04 07 01 ja 17 04 04 01

Õiguslik alus:

— määruse (EÜ) nr 882/2004 artikkel 51 ja artikli 66 lõike 1 punkt b;

— direktiivi 2000/29/EÜ artikli 2 lõike 1 punkt i.

Selle eelarverea vahenditest rahastatavate meetmete eesmärk on koolituste, õpikodade ja seminaride väljatöötamine, korraldamine ja pakkumine ühenduses ja kolmandates riikides, et tagada ametlikke kontrolle läbi viivate töötajate piisav väljaõpe. Koolituste ja seminaride kaudu antakse valitsusametnikele, siseriiklikele ametiasutustele ja laboriekspertidele teavet ühenduse sööda- ja toidualaste õigusnormide ning ühenduses turustatava sööda ja toidu kontrollinõuete kohta ja koolitatakse neid sel alal.

Komisjon aitab liikmesriikide ametnikke koolitada, täiendades riiklikul tasandil saadud väljaõpet koolitustega ühenduse jaoks olulistes valdkondades.

2008. aasta koolitustegevus hõlmab järgmisi teemasid:

— toidu ja sööda kontrollimenetlused, mis toetuvad ohuanalüüsi ja kriitiliste kontrollpunktide (HACCP) meetodile; auditeerimismetoodika HACCP süsteemide rakendamise kontrollimiseks;

— veterinaar- ja toiduohutuse kontroll piiripunktides (lennujaamad, sadamad ja raudteejaamad);

— toiduhügieen ja kontroll: kala, liha ja piimatooted;

— transmissiivsete spongioossete entsefalopaatiate vältimine, kontroll ja likvideerimine;

— fütosanitaarkontroll (EÜ taimekarantiini kord kartulite puhul, EÜ-sisene taimekarantiini kord, EÜ taimekarantiini kord impordi puhul);

— taimekaitsevahendid (sööda ja toidu ohutuse seisukohast): hindamine ja registreerimine;

— zoonoosid ja toiduainete suhtes kohaldatavad mikrobioloogilised kriteeriumid;

— loomade heaolu: loomade tuimastamine ja tapmine tapamajades või haigustõrjeolukordades ning loomade heaolu vedamise ajal;

— sööda- ja toidualased õigusnormid, loomade tervist ja heaolu ning taimetervist käsitlevad õigusaktid. (8 800 000 eurot)

Rahastamine: riigihankelepingute kaudu.

Eelarveliste vahendite kogusumma, mis on eelarveaasta jooksul hangeteks ette nähtud, on 8 800 000 eurot.

Iga eespool osutatud tehnilise küsimuse kohta sõlmitakse üks või mitu konkreetset teenuslepingut. Kavas on sõlmida umbes 14 teenuslepingut. Välised lepingupartnerid tegelevad peamiselt koolitustegevuse korralduslike ja logistiliste aspektidega.

Eesmärk on käivitada riigihankemenetlus võimalikult kiiresti (vahemikus märtsist maini), et lepingud saaks sõlmida 2008. aasta jooksul.

2) Eelarverida: 17 01 04 05

Õiguslik alus:

— määruse (EÜ) nr 882/2004 artikli 66 lõike 1 punkt c.

Selle eelarverea vahenditest rahastatava meetme eesmärk on koolituste kohta tagasiside saamine. Tagasiside on algatuse „Parem koolitus ohutuma toidu nimel” üks võtmetegureid. Selle üks osa on 2007. aasta tegevusaruande koostamine.

Tagasisidet koolituste kohta kogutakse ka järelhindamise kaudu. Selleks koostatud vormid/küsimustikud jaotatakse esinduslikule valikule osalejatest pärast koolituse toimumist, et hinnata koolituse mõju nende tööelule.

Koolitusprogrammide paremaks korraldamiseks tuleb rahastada ka kulutusi, mis on seotud IT-seadmete ja -vahendite ning reklaammaterjalide, andmekandjate ja teavitusvahenditega. (308 000 eurot)

Rahastamine: olemasolevad raamlepingud

Kavas on sõlmida umbes neli teenuslepingut.

Hinnanguline ajavahemik lepingute sõlmimiseks: märtsist juulini.

Kokkuvõte